Es consideraran obstruccions a la tasca inspectora les accions o omissions que pertorbin, retardin o impedeixin l'exercici de les funcions que s'encomanen als inspectors de Treball i Seguretat Social i als subinspectors laborals pertanyents a l'Escala d'Ocupació i Seguretat Social en ordre a la vigilància del compliment de les disposicions legals i els convenis col·lectius.
Aquestes accions o omissions es qualifiquen com a greus excepte en els supòsits considerats expressament com a lleus o molt greus (article 50.2 Reial decret legislatiu 5/2000 ).
Aquests supòsits excepcionals són els següents:
Infraccions considerades com a lleus:
Infraccions considerades com a molt greus:
El personal funcionari de la Inspecció pot, si escau, demanar l'auxili de l'autoritat competent o dels seus agents per al desenvolupament de les seves funcions.
Amb motiu de la Llei 23/2015, de 21 de juliol, ordenadora del Sistema d'Inspecció de Treball i Seguretat Social, i la seva entrada en vigor el passat 22 de juliol, les empreses deixen de tenir l'obligació per llei d'adquirir un Llibre de visites en el seu centre de treball per tenir-lo a disposició de la Inspecció.
Com a conseqüència de l'aprovació d'aquesta nova Llei, i del que s'interpreta en el seu article 21.6, les empreses així com els treballadors per compte propi i titulars de centres o establiments estan exempts d'adquirir un Llibre de visites, atès que són els funcionaris actuants de la Inspecció de Treball els qui aniran proveïts de formularis per estendre i remetre diligència per escrit de cada actuació que realitzin a l'empresa i/o subjecte inspeccionat en qüestió.
Amb l'entrada en vigor, el 13 de setembre de 2016, de l'Ordre ministerial ESS/1452/2016, de 10 de juny, per la qual es regula el model de diligència d'actuació de la Inspecció de Treball i Seguretat Social, el Llibre de visites s'elimina definitivament, tant en format paper com electrònic.
L'Ordre dóna així compliment a la Llei 23/2015 i trasllada de les empreses a la Inspecció de Treball les obligacions referents a la necessitat de documentar i deixar constància de les actuacions inspectores fetes.
El personal inspector i subinspector estendran una diligència per cada visita o comprovació que facin i reflectiran en aquest document (que ells mateixos duran) les matèries o aspectes examinats i altres incidències concurrents.
Tant els Llibres de visita com els models de diligència estesos amb anterioritat a l'entrada en vigor de l'Ordre esmentada s'han de conservar durant cinc anys, a comptar des de la data de la darrera diligència feta.
Durant aquest període, i d'acord amb el que disposa l'article 5.2 de l'Ordre, la Inspecció conservarà les diligències efectuades en els Llibres de visita electrònics.
Dins aquest termini, les empreses afectades podran sol·licitar còpia de les diligències que els afectin.
Més informació sobre el Llibre de visites
D'acord amb el que disposa l'article 19.1 de la Llei 23/2015, de 21 de juliol, ordenadora del Sistema d'Inspecció de Treball i Seguretat Social, l'actuació de la Inspecció de Treball s'estén a les persones físiques i jurídiques, públiques o privades i a les comunitats de béns, com a subjectes obligats o responsables del compliment de les normes de l'ordre social i s'exerceix en:
Resten, però, expressament exclosos d'aquesta actuació i es regeixen per normativa específica (sens perjudici de la competència de la Inspecció en matèries que no li afectin):
Qualsevol persona que tingui coneixement d'un fet constitutiu d'infracció en matèria laboral, seguretat i salut laboral, Seguretat Social, ocupació, entre d'altres, per part d'una empresa podrà denunciar-la davant de la Inspecció de Treball i Seguretat Social per aquest fet.
És a dir, l'autor/a de la denúncia no té per què ser treballador/a de l'empresa, ni persona afectada, per presentar-la.
La Inspecció de Treball actua sempre d'ofici en el procediment sancionador.
L'acció de denunciar l'incompliment de la legislació social és pública.
El/la denunciant no pot al·legar la condició d'interessat/ada en la fase d'investigació.
D'acord amb el que estableix l'article 4.1 de la Llei 39/2015, d'1 d'octubre, del procediment administratiu comú de les administracions públiques, el/la denunciant pot tenir condició d'interessat/ada si s'inicia el procediment sancionador en els termes següents:
a) Quan el promou com a titular de drets o interessos legítims individuals o col·lectius;
b) Quan, fins i tot, sense promoure el procediment, el/la denunciant té drets que poden resultar afectats per la decisió que s'adopti;
c) Quan els interessos del/de la denunciant poden resultar afectats per la resolució i es personen en el procediment abans que recaigui la resolució definitiva.
D'acord amb el que disposa l'article 20.5 de la Llei 23/2015, de 21 de juliol, ordenadora del Sistema d'Inspecció de Treball i Seguretat Social, no es tramitaran les denúncies anònimes.
La presentació per escrit de la denúncia i la identificació de la persona que denuncia és necessària a fi de remetre-li l'informe sobre les actuacions de comprovació i mesures administratives dutes a terme amb relació als fets denunciats, així com per aclarir o completar determinats aspectes de la denúncia; tot això, sense perjudici de la possibilitat del/de la denunciant de sol·licitar cita amb l'actuant.
El personal inspector i subinspector considera confidencial l'origen de les denúncies, ja que és obligatori preservar la identitat de les persones denunciants vers les empreses objecte d'inspecció.
No obstant això, qui vulgui informar d'alguna irregularitat laboral, pot també fer servir l'anomenada " Bústia Col·labora ".
Es tracta d'un formulari breu que poden omplir i enviar telemàticament des de la pàgina web de la Inspecció de Treball de Catalunya, sense indicar cap dada personal.
La informació enviada a través d'aquesta bústia no els dóna dret a rebre cap informe de resposta de la Inspecció, atès que es tracta, estrictament, d'un instrument de col·laboració en la planificació de les tasques inspectores.